Коми Республикаса Юралысь Вячеслав Гайзер удж серти волiс Печора карö.

Вячеслав Гайзер бура донъялiс «Печора» муниципальнöй районса юралысь Василий Торлоповöн сöвещание вылын петкöдлöм кар сöвмöдан концепция.

Печора кар модернизируйтан планын Вячеслав Гайзер торйöн пасйис, мый вöчöма ыджыд удж, медым лöсьöдны стöч мероприятиеяс, да тшöктiс республикаса экономика сöвмöдан министерстволы отсавны печораса юрнуöдысьяслы оформитны найöс збыльмöдöм вылö колана документация. Аслас докладын Василий Торлопов пасйис медшöр туйвизьяс сы кузя, кыдзи районын сöвмöдны йöзлысь дзоньвидзалун видзöм, йöзöс велöдöм, промышленносьт, ичöт да шöр бизнес.

Вячеслав Гайзер ошкис печораса власьтлысь районса социальнöй учреждениеясöс меставывса йöла сёян-юанöн могмöдöм кузя удж, мый сöвмöдö вузасян-ньöбасян пытшкöсса рынок.

Юралысь сiдзжö видзöдлiс öткымын социальнöй объект, производственнöй предприятие, аддзысьлiс «Единая Россия» ютырын зiльысьяскöд да примитiс ас сёрнинаныс гражданаöс.